Piytnoście produktów złonaczonych przez polskich projektantów. Piytnoście produktów, kiere som choby ideał. Wszystki łone na jednym placu – w Mobilnym Kontenerze Designu, robocie projektu Design Silesia!
Design Silesia to je projekt, kiery łod poczontku stworzynio go przez Urząd Marszałkowski Województwa Śląskiego mo stworzić pomostu miyndzy tymi, kierzy som projektantami, producentami i użytkownikami tak, coby przez dobry design pomóc naszymu regionowi i ślonskim firmom sie rozwinyć.
Do teroz Mobilne Kontenery Designu szło podziwać we Katowicach, Gliwicach, Gdynia (Gdynia Design Days - http://www.gdyniadesigndays.eu/) i w Rybniku.
A przeca ta mobilno galeria mo ino długość: 6058 mm długości, 2438 mm szerokości i 2591 mm wysokości) a we Katowicach i Gliwicach Mobilne Kontenery łodwiydziło ponad 2000 osób, a w samej Gdyni 220. Daje to razym wiyncyj niż 5000 osób na 28,8 metrach kwadratowych z nojlepszym polskim designem!W dniach łod 24-25 sierpnia 2012 Mobilne Kontenery Designu bydom latoś zaś nazod we Katowicach na placu festiwalu Tauron Nowa Muzyka 2012. Projekt Mobilne Kontenery Designu je współorganizowany przez Design Silesia i Instytucja Kultury Ars Cameralis Silesiae Superioris.
Słówecko kontener biere sie łod łacińskiego słowa contineo, kiere łoznaczo trzimać sie w kupie. I taki tyż powiniyn być dobry design: łonczyć interesy projektanta, producynta i tego, wto tego bydzie używoł. Jak coś je piyknie wymyślone, to czowiekowi chce sie żyć. A i tyż tyn co to złonaczył je w powożaniu i mo lepszy gyszeft. Wszyjstko to, co możecie se łoboczyć w Mobilnym Kontenerze Designu to je wszyjstko to ło czym żech tu już godała. Prawie wszyjstki majom po poranoście cech, kiere powinno mieć ekstra złonaczono rzecz.
Ci, kierzy som łojcami tych rzeczy już downo wiedzieli, że trzeja wkłodać swoja robota i gelt w dobre projektowani. Kiej sie to mo, to ludzie wiyncyj łod Ciebie bierom, mosz wiyncyj geltu, a jak roz wtoś u Ciebie se co sprawi, to przidzie i drugi i kupi co inkszego. Toż taki Mobilny Kontener Designu to je informacjo, że kożdy, wto bydzie sie go trzimoł, bydzie sie potym asił. To je taki zaproszyni: przidź tukyj, łobocz jak to robi wto inkszy i wiela z tego mo. To tyż pokozanie projektantów i pedzyni, że trzeja mieć wiara w to co złonaczom. I tyż Mobilny Kontener Designu pokozuje co trzeja brać: te rzeczy som w som roz dlo Ciebie!
Łojciec transportu kontenerowego Malcolm McLean pewno se niy myśłoł że w 2012 roku kontener łostanie placym dlo sztuki, kiedy kole piyńćdziesiont lot do zadku zainwestowoł gelt coby przebudować tankszip w szip, kiery by móg brać kontenery ze toworym. W 1965 roku szip, kiery mianowoł sie szwarnie Ideal X pojechoł w droga z toworym 35-stopowych kontenerów z Newark do Houston. Po porudziesiyńciu latach, 13 maja 2012 roku, w swoja droga wyjechoł tyż Mobilny Kontener Designu. A zaczło sie to we Katowicach a potym dalij. Tak coby pokozać kożdymu, coby potym zainwestowoł w design.
Zapraszomy Wos do łoboczynio Mobilnych Kontenerów Designu, kiere przez 2 dni bydom na placu festiwalu Tauron Nowa Muzyka na Sztauwajerach.
Tukyj idzie sie łoboczyć zdjyńcia: http://festiwalnowamuzyka.pl/galeria/galerie/mobilny_kontener_designu_na_tauron_nowa_muzyka_festiwal_2012/
KONTENER
(ang.), pojymnik, zbiornik, kiery je nojlepszy do przechowywanio drobnicy (pojedynczych rzeczy) albo masówki (nosiwa jako sypkigo materiału); jak sie go używo k. (tzw. konteneryzacja) ułatwio rajza, tym barzij jak je przekłodani toworów z jednego miyjsca do drugigo, bo niy trzeja śniego nic wyciongać/ Encyklopedio Powszechno PWN, Wyd. PWN, 1973 /
TAURON NOWA MUZYKA 2012 23-26.08.2012 | Katowice
Ajntryty na Tauron Nowa Muzyka 2012:
4 Dniowe Ajntryty - ino tela wiela było łobmyślone - JUŻ NI MA!
Cyna: 150 PLN
3 Dniowe Ajntryty - ino tela wiela było łobmyślone - Czwortek (23.08), Piontek (24.08) i Sobota (25.08):
Cyna: 170 pln
2 Dniowe Ajntryty Piontek (24.08) i Sobota (25.08):
Cyna: 150 PLN / w dniu 170 PLN
1 Dniowe Ajntryty na som Piontek (24.08) abo Sobota (25.08):
Piontek (24.08): 110 PLN / w dniu 130 PLN
Sobota (25.08): 90 PLN / w dniu 110 PLN
Ajntryty na Koncert Łotwarcio:
Cyna: 60 PLN
Ajntryty na Koncert Zawarcio:
Cyna: 60 PLN (ino tela wiela było łobmyślone)
Plac z Celtoma - łosobne ajntryty w cynach:
4 dni - 40 pln (23, 24, 25, 26 siyrpnia)
3 dni - 40 pln (23, 24, 25 siyrpnia)
2 dni - 30 pln (24, 25 siyrpnia)
pobyt 1 dniowy - 20 pln (ajntryty ino na miyjscu we kasach)
Idzie se sprawić na:
www.biletin.pl
pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn spa_Latn szl_Latn szl_Latn szl_Latn szl_Latn lit_Latn szl_Latn lit_Latn szl_Latn pol_Latn szl_Latn pol_Latn pol_Latn pol_Latn lit_Latn pol_Latn szl_Latn szl_Latn pol_Latn pol_Latn pol_Latn szl_Latn szl_Latn hun_Latn